wickkiey/tamil-wikipedia-markdown huggingface dataset:
# மதிப்பீடு


**மதிப்பீட்டு** என்பது ஒரு பொருள் தகுதி, மதிப்பு மற்றும் முக்கியத்துவம் ஆகியவற்றின் முறையான உறுதிப்பாடு ஆகும். தரநிலைகளின் தரத்தால் நிர்வகிக்கப்படும் அடிப்படைகளைப் பயன்படுத்தி முடிவெடுப்பதில் உதவுவதற்கு எந்தவொரு நோக்கத்திற்காகவும், திருத்தியமைக்கக்கூடிய கருத்துக்கணிப்பு / முன்மொழிவு அல்லது வேறு எந்த மாற்றீட்டையும் மதிப்பீடு செய்ய ஒரு அமைப்பு, திட்டம், அல்லது வேறு எந்த தலையீடு அல்லது முன்முயற்சியால் இது உதவ முடியும்; அல்லது முடிவடைந்த எந்தவொரு நடவடிக்கையையும் நோக்கம் மற்றும் குறிக்கோள்களைப் பொறுத்து சாதனை அல்லது மதிப்பின் அளவை உறுதிப்படுத்த உதவும். மதிப்பீடுகளின் முதன்மை நோக்கம், முன்னர் அல்லது ஏற்கனவே உள்ள முன்னெடுப்புகளைப் பற்றிய நுண்ணறிவுகளைப் பெறுவதற்கு கூடுதலாக, பிரதிபலிப்பை செயலாக்க மற்றும் எதிர்கால மாற்றத்தை அடையாளம் காண உதவுவதாகும்.  

கலை, குற்றவியல் நீதி, அஸ்திவாரங்கள், இலாப நோக்கற்ற நிறுவனங்கள், அரசு, சுகாதாரம், மற்றும் பிற மனித சேவைகள் உட்பட பல்வேறு பரந்த மனித நிறுவனங்களில் ஆர்வமுள்ளவர்களை மதிப்பீடு செய்வதற்கும்  பெரும்பாலும் மதிப்பீடு பயன்படுகிறது. இது நீண்ட காலம் மற்றும் ஒரு காலத்தின் முடிவில் செய்யப்படுகிறது.
# பூஞ்சையியல் ஆய்வுகள்


***பூஞ்சையியல் ஆய்வுகள்*** (*Studies in Mycology*) என்பது ராயல் நெதர்லாந்து கலை மற்றும் அறிவியல் கழகம் சார்பாக எல்செவியர் வெளியிடும், துறைசார்ந்தவர்களால் விமர்சனத்திற்குடும் அனைவரால் பயன்படுத்தப்படும் பூஞ்சையியல் சார்ந்த ஆய்விதழ் ஆகும். இவ்விதழ் 1972ஆம் ஆண்டு தொடங்கப்பெற்றது. இதன் பதிப்பாசிரியராக ராபர்ட் ஏ. சாம்சன் செயல்பட்டார். இவ்விதழ் ஆண்டுக்கு மூன்று முறை வெளியிடப்படுகிறது.  

## குறியிடு மற்றும் சுருக்கம்
இவ்விதழின் குறிப்பீட்டு அறிக்கையின்படி மைக்காலஜி ஆய்வுகள் 2014இல் 13,250 தாக்கத்தை ஏற்படுத்தும் காரணியாக உள்ளது. இது பின்வரும் நூலகத்தின் தரவுத்தளங்களில் சுருக்கம் மற்றும் குறியீடாக உள்ளது.  
- BIOSIS முன்னோட்டம்
- அறிவியல் மேற்கோள் குறியீடு
- Scopus
# பகாத்துகள்

கணிதத் தர்க்கத்தில், **பகாத்துகள்கள்** (*Indiscernibles*) என்பவை எந்தவொரு பண்போ அல்லது தொடர்பைக் கொண்டு வரையறுக்கப்பட்ட வாய்ப்பாட்டின் மூலம் வேறுபடுத்த முடியாத உறுப்புகள் ஆகும். வழக்கமாக முதல் வரிசையில் உள்ள வாய்பாடுகள் மட்டுமே எடுத்துக்கொள்ளப்படுகின்றன.  

## எடுத்துக்காட்டுகள்
*a*, *b*, மற்றும் *c* ஆகியவை வெவ்வேறானவையாகவும் {*a*, *b*, *c*} என்பது பகாத்துகள்களின் கணமாகவும் இருந்தால் ஒவ்வொரு ஈருறுப்பு வாய்ப்பாடு <math> \beta </math> க்கும்:  
:<math> [ \beta (a, b) \land \beta (b, a) \land \beta (a, c) \land \beta (c, a) \land \beta (b, c) \land \beta (c, b) ] \lor [ \lnot \beta (a, b) \land \lnot \beta (b, a) \land \lnot \beta(a, c) \land \lnot \beta (c, a) \land \lnot \beta (b, c) \land \lnot \beta (c, b) ] \,.</math>  
என்பது நமக்கு கிட்டும்.  

வரலாற்று ரீதியாக, பகாத்துகள்களின் முற்றொருமையானது, கோட்பிரீட் லைப்னிட்சின் சிந்தனையின் விதிகளில் ஒன்றாகும்.  

## சான்றாதாரம்
-
# கரூர் சந்திப்பு தொடருந்து நிலையம்



**கரூர் சந்திப்பு தொடருந்து நிலையம்** (*Karur Junction railway station*, நிலையக் குறியீடு:*KRR*) இந்தியாவின், தமிழ்நாட்டில், கரூர் மாவட்டத்தில் அமைந்துள்ள ஒரு தொடருந்து நிலையமாகும். இது தென்னக ரயில்வே மண்டலத்தின், சேலம் தொடருந்து கோட்டத்தின் கீழ் இந்த தொடருந்து நிலையம் அமைந்துள்ளது.  

## அமைவிடம்
இந்த தொடருந்து நிலையமானது திசம்பர் 3, 1866 ஆம் ஆண்டு திறக்கப்பட்டது. திரு. வி. க. சாலை, நீலிமேடு என்னும் இடத்தில் இந்த தொடருந்து நிலையம் அமைந்துள்ளது. நாளென்றுக்கு ஏறத்தாழ 10,000 பயணிகள் இந்த தொடருந்து நிலையத்தில் பயணம் செய்கின்றனர்.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் திருச்சி கோட்டத்தில் 15 நிலையங்கள் தேர்ந்தெடுக்கப்பட்டன, கரூர் சந்திப்பு தொடருந்து நிலையத்தை புதுப்பிக்கும் பணிக்கு 34 கோடி ரூபாய் ஒதுக்கப்பட்டுள்ளது.  

## வழித்தடம்
இந்த தொடருந்து நிலையமானது திருச்சிராப்பள்ளி மற்றும் திண்டுக்கல்லிருந்து வருகின்ற இரயில்கள் ஈரோடு மற்றும் ஜோலார்பேட்டை வழியாக சென்னைக்கு செல்லவும் மற்றும் சென்னையிலிருந்து அதே வழித்தடத்தில் திருச்சிராப்பள்ளி மற்றும் திண்டுக்கல் செல்கின்ற தொடருந்துகளுக்கு சந்திப்பாக அமைகின்றது. மேலும் நாமக்கல் வழியாக சேலம் சந்திப்பை இணைக்கும் வகையில் அகலப்பாதை உருவாக்கப்பட்டு 2014 ஆம் ஆண்டு முதல் தொடருந்துகள் இயக்கப்பட்டு வருகிறது. இந்த சந்திப்பு நிலையமானது தெற்கு இரயில்வேயின், சேலம் கோட்டத்திற்கு உட்பட்டதாகும்.  

## தளங்கள்
நடைமேடை /தளம் 1: திருச்சி, ஈரோடு, சேலம் மற்றும் திண்டுக்கல் மார்க்கமாகச் செல்லும் விரைவுத்தொடர் வண்டிகளுக்கு ஒதுக்கப்பட்டுள்ளது.  

நடைமேடை/தளம் 2: திருச்சி செல்லும் பயணிகள் தொடருந்துக்காக ஒதுக்கப்பட்டுள்ளது.  

நடைமேடை/தளம் 3: திருச்சி, ஈரோடு, சேலம் மற்றும் திண்டுக்கல் வழியாக அதிதூர விரைவு மற்றும் அதிவிரைவு தொடருந்துக்காக ஒதுக்கப்பட்டுள்ளது.  

நடைமேடை/தளம் 4: சரக்கு வண்டிகள் மற்றும் விரைவுத் தொடருந்துகள் பாதைமாற்றி விடுவதற்கானதாகும்.  

நடைமேடை/தளம் 5: சேலம் பயணிகள் தொடருந்து மற்றும் சரக்கு வண்டிக்காக ஒதுக்கப்பட்டுள்ளது.  

மேலும் நடைபாதை 1, 2 மற்றும் 3 ஆகியவற்றில் தேநீர் மற்றும் உணவு சிற்றுண்டிச்சாலைகள் உள்ளது. அனைத்து தளங்களிலும் பொதுவாகவும், மாற்றுத் திறனாளிகளுக்காகவும் கழிப்பறை வசதி உள்ளது. நடைபாதை ஒன்றில் இரயில்வே காவல் துறையின் அலுவலகம் உள்ளது.  

## பாதைகள்
கரூர் தொடருந்து சந்திப்பிலிருந்து பின்வரும் மார்க்கமாக தொடருந்து பாதைகள் அமைக்கப்பட்டுள்ளது:  

- திண்டுக்கல் சந்திப்பு மார்க்கமாக ஒருவழி அகல இரயில் பாதை.
- ஈரோடு சந்திப்பு மார்க்கமாக ஒருவழி அகல இரயில் பாதை.
- திருச்சிராப்பள்ளி சந்திப்பு மார்க்கமாக ஒரு வழி அகல இரயில் பாதை.
- சேலம் சந்திப்பு மார்க்கமாக ஒருவழி அகல இரயில் பாதை.

இந்தப் பாதைகள் எல்லாம் மின்தடங்கலாக மாற்ற 2015-2016 பட்ஜெட்டில் நிதி ஒதுக்கப்பட்டு அதற்கான பணிகள் நடைபெற்று வருகிறது.  

## நிகழ்வுகள்
- சேலம் - கரூர் அகல ஒரு வழிப்பாதைக்காக 40 விவசாயிகளிடமிருந்து நிலம் பெறப்பட்டு அவர்களுக்கு நீதிமன்றத்தின் உத்தரவுப்படி அதற்குாிய தொகை வழங்கப்பட்டுள்ளது.
- 2014 ஆம் ஆண்டு பிப்ரவாி மாதம் கல்லுமடை என்ற இடத்தில் ஆளில்லா இரயில்வே கேட்டைக் கடக்க முயன்ற போது 7 வயதுடைய பள்ளிக் குழந்தைகள் உட்பட 6 பேர் இரயில் வண்டியில் மோதாமல் மயிரிழையில் உயிர் தப்பினர்.
# வைத்தியலிங்கம் கோயில்



**ஸ்ரீஅன்னை யோகாம்பிகை வைத்தியலிங்கசுவாமி கோயில்** என்பது தமிழ்நாடு மாநிலத்தின் திருநெல்வேலியிலிருந்து தென்காசி செல்லும் வழியில் 30 கி.மீ. (19 மைல்) தொலைவில் நல்லூர் புறநகர்ப் பகுதியின் **ஆலடிப்பட்டி** எனும் கிராமத்தில் அமைந்துள்ளது.  

இக்கோயிலின் கருவறையில் **வைத்தியலிங்க சுவாமி** மற்றும் தாயார் **யோகாம்பிகை** ஆகியோர் அருள்பாலிக்கின்றனர்.  

சுடலை மாடசாமி மற்றும் கருப்பண்ணசாமி தெய்வங்கள் பல்வேறு சாதியின மக்களால் தெய்வங்களாக வழிபடப்படுகின்றனர்.  

## குல தெய்வம்
ஸ்ரீ வைத்தியலிங்க சுவாமியை இப்பகுதி மக்கள் குலதெய்வமாக வழிபாடு செய்கின்றனர்.  
## வழி
திருநெல்வேலி - ஆலங்குளம் (**Alangulam**) - 30 கி.மீ.  

ஆலங்குளம் (Alangulam) - ஆலடிப்பட்டி (**Aladipatti**) - 3 கி.மீ.  

## திருவிழாக்கள்
திருவிழா ஓராண்டிற்கு இரு முறை நடத்தப்படுகிறது. ஆவணி திருவிழா மற்றும் பங்குனி (தமிழ் மாதம்) மாதத்தில் 10 நாள் திருவிழாவாக  **ஸ்ரீ வைத்தியலிங்க சுவாமி மற்றும் யோகாம்பிகைக்கு** திருவிழா நடத்தப்படுகிறது .இதில் ஒவ்வொரு நாளும் சுவாமி அம்பாள் வெவ்வேறு வாகனத்தில் எழுந்தருளி பக்தர்களுக்கு காட்சி கொடுக்கிறார்.ஆனிதிருமஞ்சனம் மற்றும் ஆருத்ரா தரிசனத்திற்கு ஸ்ரீஆனந்த நடராஜாரக்கும் சிவகாம சுந்தரி அம்பாளுக்கும் சிறப்பு அபிஷேகம் மற்றும் கோபுர தீபாராதனை காட்டபடுகிறது.
# கருங்கொடி வேலி



**கருங்கொடி வேலி** ஒரு மருத்துவ மூலிகைத் தாவரம் மற்றும் பசுமையான புதர்த் தாவரமாகும். இது தென் ஆப்பிரிக்காவுக்கு பூர்விகமானது. இது பிளம்பேஜினேசியே குடும்பத்திலுள்ள பூக்கும் தாவர இனமாகும். இதன் வேறு பெயா்கள் கருங்கொடிவோ், கறுப்புச்சித்திர மூலம் என்பதாகும். இதனுடைய தாவரவியல் பெயா் ப்ளம்பேகோ காபென்ஸிஸ் ஆகும். இது 3 மீ (10 அடி) அகலத்தில் 6 மீட்டர் (20 அடி) உயரத்திற்கு விரைவாக வளரக் கூடியது.  

இது நீலம் பூக்கள் மற்றும் வெள்ளை அல்லது ஆழமான நீல பூக்கள் ஆகியவற்றுடன் வெளிர் நீல நிறத்தில் உள்ளது. இலைகள் ஒரு பளபளப்பான பச்சை நிறமாகவும், 5 செமீ (2 அங்குலம்) நீளமாகவும் வளரும். இவ்வகைத் தாவரங்கள் முழு நிழலிலும் சிறந்த நிழலில் வளரும்.  

இதன் வோ்பகுதி கார்ப்பு சுவை கொண்ட மருந்தாகும். பொதுவாக இது உடலை உரமாக்கும். இது பசியினை தூண்டும். உலோகங்களைச் சுத்தம் செய்யவும், தோல் நோய்கள், குட்ட நோய்களுக்கான மருந்துகளில் சோ்க்கப்படும் முக்கிய மூலிகையாகும்.
# இந்திய சமுதாய மருத்துவ ஆய்விதழ்


**இந்திய சமுதாய மருத்துவ ஆய்விதழ்** (*Indian Journal of Community Medicine*) இந்திய தடுப்புமருந்து மற்றும் சமூக மருத்துவ சங்கத்தின் சார்பில் மெட்கோ பதிப்பகத்தால் வெளியிடப்படும் திறந்த அணுக்கம் கொண்ட சக மதிப்பாய்வு செய்யப்படும் மருத்துவ ஆய்விதழாகும்.  

இந்த இதழில் குடும்ப சுகாதாரப் பாதுகாப்பு, நோய்த்தாக்கம், உயிரியல், பொது சுகாதார நிர்வாகம், சுகாதார பராமரிப்பு மற்றும் விநியோகம், தேசிய சுகாதாரப் பிரச்சினைகள், மருத்துவ மானுடவியல் மற்றும் சமூக மருத்துவம் பற்றிய ஆய்வுக் கட்டுரைகள் வெளியிடப்படுகின்றன.  

## ஆய்வுச் சுருக்கம் பட்டியலிடல்
இந்திய சமுதாய மருத்துவ ஆய்விதழில் வெளியாகும் கட்டுரைகளின் சுருக்கம் தொற்றுநோய்கள், சிஏபி ஆய்வுச் சுருக்கம், எபசுகோ (EBSCO), எம்கேர் (EmCare), ஏஎசுஏபி, உலகளாவிய சுகாதாரம், உடல்நலம் மற்றும் ஆரோக்கிய ஆராய்ச்சி மையம், உடல்நல கல்வி மையம், இண்ட்மெட் (IndMed), மெடிண்ட் (MedIND), சேப்டிலிட் (SafetyLit), இசுகோபசு (Scopus) போன்ற ஆய்வுச்சுருக்க தொகுப்பிதழ்களில் வெளியிடப்படுகின்றன.
# சமணம் வளர்த்த தமிழ்

**சமணம் வளர்த்த தமிழ்** என்பது சமயக் கருத்துக்களைப் பரப்ப சமணர்கள் தமிழைக் கருவியாக கைக்கொண்டனரென்பதை குறிக்கிறது. கி.பி. இரண்டாம் நூற்றாண்டு முதல் கி.பி. எட்டாம் நூற்றாண்டு வரையி்ல் தமிழகத்தில் சமண சமயம் சிறந்து விளங்கியது.  

## இலக்கியங்கள்

சமணர்கள் புது வகையான இலக்கியங்களையும் அறநூல்களையும் இயற்றினர். சிலப்பதிகாரமும் சீவக சிந்தாமணியும் ஐம்பெரும் காப்பியங்களில் இடம்பெறும் நூல்கள் இவ்விரு நூல்களும் இளங்கோ அடிகள். திருத்தக்க தேவரால் இயற்றப்பட்டன. காவியப் பண்புகளெல்லாம் ஒருங்கே பெற்ற சீவகசிந்தாமணி ஐம்பெரும் காப்பியங்களின் வாிசையில் சிறப்பிடம் பெறுகின்றது. பிற சமயத்தாரும் இந்நூல்களை பொிதும் பாராட்டுகின்றனர். சைவராக கருதப்பெறும் நச்சினார்க்கினியர் உரை எழுதி உள்ளார். சமயம் கடந்த காவிய நயம் பெற்ற நூல் என்பதற்கு இதுவே சான்று. சூளாமணி, வளையாபதி, யசோதர காவியம், நீலகேசி, உதயணன் கதை, மேரு மந்திரப் புராணம், திருக்கலம்பகம், திருநூற்று அந்தாதி ஆகியனவும் சமணர்கள் இயற்றிய நூல்கள் ஆகும்.  

## நீதி நூல்கள்

நாலும் இரண்டும் சொல்லுக்குறுதி என்ற பழமொழி நாலடியாரையும் திருக்குறளையும் உணர்த்தும். நான்மணிக் கடிகை பழமொழி ஏலாதி ஆகிய நூல்கள் சமணர்களால் இயற்றப்பட்டவை.  

## இலக்கண நூல்கள்

முதல் தமிழ் இலக்கண நூலான தொல்காப்பியம் இயற்றிய ஆசிாியர் சமணர் என்று கூறும் வழக்கம் உண்டு. யாப்பெருங்கலம், யாப்பருங்கலக்காாிகை என்ற யாப்பிலக்கண நூல்களும் அவற்றின் உரை நூல்களும் சமணர்களால் எழுதப்பெற்றவை. நேமிநாதம் என்ற இலக்கண நூலும் சமணர் இயற்றியதே. பொருள் இலக்கணத்தை பற்றிய அகப்பொருள் விளக்கம் என்ற நூலும் சமணர்களால் இயற்றப்பட்டதே.  

## நிகண்டுகள்
சொற்களின் பொருள்களை அறிய துணைபுாியும் நிகண்டுகளை முதன்முதலில் இயற்றிய பெருமை சமணர்களையே சாரும். சூடாமணி நிகண்டை இயற்றிய மண்டல புருடர் சமண முனிவரே. திவாகரத்தை திவாகரர் என்ற சமண முனிவரும், பிங்கலந்தையை அவருடைய மகன் பிங்கலரும் இயற்றினர்.  

## கேசி நூல்கள்
ஐஞ்சிறு காப்பியங்களுள் குண்டலகேசி என்னும் நூலுக்கு எதிராக நீலகேசி என்னும் நூல் சமணர்களால் இயற்றப்பட்டது.  

## பிற நூல்கள்
எலி விருத்தம், கிளி விருத்தம், சாந்தி புராணம், நாரதசாிதை, மல்லிநாதர் புராணம் ஆகியன சமண முனிவர்களால் இயற்றப்படடன. ஸ்ரீபுராணமும், கந்தய சிந்தாமணியும் சமணர் இயற்றிய உரைநடை நூல்களாகும்.  

## உசாத்துணை நூல்

பன்முக நோக்கில் தமிழ் இலக்கிய வரலாறு, ஆசிாியர் முனைவர்.கா.வாசுதேவன்
# வில்கின்சன் அணி

நேரியல் இயற்கணிதத்தில், **வில்கின்சன்அணி** (Wilkinson matrices) சமச்சீராகவும் மும்மூலைவிட்ட அணியாகவும் உள்ளது எண்- வரிசை கொண்ட இந்த அணியானது, ஐகென் மதிப்பிற்கு அருகிலும் அதற்கு சமமற்றதாகவும் உள்ளது இந்த அணி பிரித்தானிய கணித அறிஞர் யேம்சு எச் வில்கின்சன். நினைவாகப் பெயரிடப்பட்டது. *N*&#x20;=&#x20;7,என்ற வரிசைக்கு வில்கின்சன் அணி பின்வருமாறு வழங்கப்படுகிறது  
: <math>\begin{bmatrix}  
3 & 1 & 0 & 0 & 0 & 0 & 0 \\  
1 & 2 & 1 & 0 & 0 & 0 & 0 \\  
0 & 1 & 1 & 1 & 0 & 0 & 0 \\  
0 & 0 & 1 & 0 & 1 & 0 & 0 \\  
0 & 0 & 0 & 1 & 1 & 1 & 0 \\  
0 & 0 & 0 & 0 & 1 & 2 & 1 \\  
0 & 0 & 0 & 0 & 0 & 1 & 3 \\  
\end{bmatrix}.</math>  

வில்கின்சன் அணி அறிவியல் கணினி, எண்ணியல் நேரியல் இயற்கணிதம், குறிகைச் செயலாக்கம் உட்பட பல துறைகளில் பயன்படுகிறது .
# மன்னார்குடி தொடருந்து நிலையம்


**மன்னார்குடி தொடருந்து சந்திப்பு நிலையம்** (*Mannargudi railway station*, நிலையக் குறியீடு:*MQ*) ஆனது இந்தியாவின், தமிழ்நாடு மாநிலத்தில், திருவாரூர் மாவட்டத்தில், மன்னார்குடி நகரில் உள்ள ஒரு தொடருந்து நிலையமாகும்.  

## அமைவிடம்
மன்னார்குடியில் *மன்னை நகரில்* இந்த தொடருந்து நிலையம் அமைந்துள்ளது. இதற்கு அருகில் மன்னார்குடி பேருந்து பணிமனை உள்ளது. மன்னார்குடி தொடருந்து நிலையத்திற்கும் திருச்சி விமான நிலையத்திற்கும் உள்ள தொலைவு 86 கி.மீ ஆகும்.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன,மன்னார்குடி தொடருந்து நிலையத்தை புதுப்பிக்கும் பணிக்கு 4.69 கோடி ரூபாய் ஒதுக்கப்பட்டுள்ளது.  

## இணைக்கும் தொடருந்து நிலையங்கள்
சென்னை எழும்பூர், திருப்பதி, ஜோத்பூர் சந்திப்பு, ஜெய்ப்பூர் சந்திப்பு, மானாமதுரை சந்திப்பு, தஞ்சாவூர் சந்திப்பு, திருச்சிராப்பள்ளி சந்திப்பு, மயிலாடுதுறை சந்திப்பு, காரைக்குடி சந்திப்பு, கோயம்புத்தூர் சந்திப்பு, புதுக்கோட்டை சந்திப்பு, விழுப்புரம் சந்திப்பு, திண்டிவனம், மேல்மருவத்தூர், செங்கல்பட்டு போன்றவை ஆகும்.  

## முக்கிய தொடருந்துகள்
மன்னார்குடி தொடருந்து நிலையத்தில் நிறுத்தப்படும் சில முக்கியமான தொடருந்துகளின் பட்டியல்:  

| தொடருந்து எண் | தொடருந்து பெயர் |  |
| --- | --- | --- |
| 16863/16864 | பகத் கி கோத்தி (ஜோத்பூர்)-மன்னார்குடி வாராந்திர விரைவு வண்டி |  |
| 16179 / 16180 | மன்னை விரைவுத் தொடருந்து |  |
| 17407 / 17408 | பாமணி விரைவுத் தொடருந்து |  |
| 16615/16616 | செம்மொழி விரைவுத் தொடருந்து | } |
# ஆல்பா செல்



**ஆல்பா செல்கள்** (*Alpha cells*) பொதுவாக **α-செல்கள்** (*α-cells*) கணையத்தின் திட்டுகளில் (islets) உள்ள நாளமில்லா செல்களில் உள்ளன. இவை மனிதனின் கணையத்தின் மூலம் இரத்தத்தில் குளுக்கோஸ் அளவை உயர்த்தும் பெப்டைட் நாளமில்லா சுரப்பு குளுக்கோகனை உருவாக்கும் திட்டு செல்களை 20% வரை உண்டாக்குகின்றன.  

## பணிகள்
குளுக்கோஸ் அளவை உயர்த்துவதற்காக, குளுக்கோகன்கள், ஹெபடோசைட்டுகள் (கல்லீரல் செல்கள்) மற்றும் வேறு சில செல்களை (எ.கா. சிறுநீரக செல்கள்) ஏற்பிகளுடன் இணைக்கப் பயன்படுகின்றன. இந்தச் செயலால் கிளைகோஜென் பாஸ்போரிலேஸ் என்ற நொதி துாண்டப்பட்டு ஹெபோடோசைட்டின் உள்ளே கிளைக்கோசன் குளுக்கோஸாக மாறுகிறது.  இந்த செயல்முறை கிளைக்கோஜன் பகுப்பு என்று அழைக்கப்படுகிறது. வளைவாழ் விலங்குகளில், திட்டுகளின் புறப்பரப்பில் ஆல்ஃபா செல்கள் அமைந்திருக்கின்றன, ஆனால் மனிதர்களில் இக்கட்டமைப்பு பொதுவாக குறைவான ஒழுங்கமைவுடன் காணப்படுவதோடு கணையத்திட்டுகளின் உள்ளே ஆல்பா செல்கள் ஆங்காங்கே காணப்படுகின்றன. ஒரு எலக்ட்ரான் நுண்ணோக்கி மூலம் பார்க்கும்போது, ஆல்பா செல்கள், பெரிய அடர்த்தியான மைய மற்றும் ஒரு சிறிய வெள்ளையான உறையுடன் காணப்படுகின்றன.
# இளங்காகுறிச்சி


**இளங்காகுறிச்சி** (*Elangakurichy*) என்பது இந்தியாவின் தமிழ்நாட்டில் திருச்சிராப்பள்ளி மாவட்டத்தில் உள்ள ஒரு கிராமம் ஆகும். இது வையம்பட்டி, மணப்பாறை மற்றும் துவரங்குறிச்சிக்கு அருகில் அமைந்துள்ளது. இக்கிராமம் தேசிய நெடுஞ்சாலை 45 (NH 45) இல் திருச்சிராப்பள்ளிக்கு தென் மேற்கே 57 கி.மீ. தொலைவிலும், திண்டுக்கல்லிற்கு வட கிழக்கில் 53 கி.மீ. தொலைவிலும் உள்ளது. இக்கிராமம் சற்றேறக்குறைய தமிழ்நாட்டின் புவிமையத்தில் அமைந்துள்ளது.  

## சொற்பிறப்பு
ஒரு மலையுச்சியின் அழகைக் குறிக்கும் ஒரு தூய தமிழ் வார்த்தையை (இளங்காகுறிச்சி = இளங்கா + குறிச்சி) பெயரிட்டுள்ளதாக நம்பப்படுகிறது. முதல் சொல்லான இளங்கா என்பது அமைப்பு, பாணி, வடிவம், செயலுறு தன்மை ஆகியவற்றில் எளிமை, வளமை, இரசிக்கத்தக்க தன்மை என்று பொருள்படும். இரண்டாவது சொல்லான குறிஞ்சி (குறிச்சி) என்பது 'மலைப்பாங்கான பகுதி' என்று பொருள் தருகிறது.  

## புவியியல் அமைப்பு
இளங்காகுறிச்சி 10°29'41"வடக்கு, 78°20'4" கிழக்கு என்ற ஆயத்தில் அமைந்துள்ளது. இது கடல்மட்டத்திலிருந்து சராசரியாக 179 மீட்டர் (564 அடி) ஏற்றத்தில் உள்ளது. இளங்காகுறிச்சி 3.2 சதுர மைல் (8.3 சதுர கிலோமீட்டர்) பரப்பளவினைக் கொண்டுள்ளது. இது புதூர் மலைக்கு அருகில் அதன் தெற்கு எல்லையில் அமைந்துள்ளது. கிராமத்தின் வடக்குப் பகுதியில் ஆசாத் சாலை உள்ளது; கிழக்கு எல்லை காவல்காரப்பட்டி மற்றும் மேற்குப் பகுதி வையம்பட்டி ஆகும். இளங்காகுறிச்சி அயன்-ரெட்டியாபட்டி மற்றும் புதூருக்கு ஒரு தாய் கிராமம் ஆகும். இளங்காகுறிச்சியின் நகரமும் அல்லாத கிராமமும் அல்லாத அல்லது இவ்விரண்டு கலாச்சாரமும் கலந்த சூழலைக் கொண்டிருப்பினும், கிராமத்தின் பெரும்பகுதியானது பண்ணை, காடு ஒரு குளம் மற்றும் மலை ஆகியவற்றால் ஆதிக்கம் செய்யப்படுகிறது.
# மலைகளின் வகைகள்

**மலைகள்** என்பது புவிப்பரப்பின் மேல் காணப்படும் அதிக உயரமுள்ள ஒரு பெரும் நிலத்தோற்றமாகும்.மலைகளின் சரிவு,உயரம் மற்றும் தோற்றங்களின் அடிப்படையில் வரையறுக்கப்படுகின்றன,மலைகளின் அமைப்பைப் பொறுத்து நான்கு முக்கியப் பிரிவுகளாக பிரிக்கலாம்.அவை  
1. மடிப்பு மலைகள்
1. பிண்ட மலைகள்
1. எரிமலைகள்
1. எஞ்சிய மலைகள்
## மடிப்பு மலைகள்
புவியின் உள்பகுதியில் பாறையிடுக்குகளில் ஏற்படும் அழுத்தம் மற்றும் கிடை அசைவுகளின் காரணமாக மடிப்பு மலைகள் ஏற்படுகின்றன.பெரும்பாலும் மடிப்பு மலைகளின் பாறைகள் படிவுப் பாறைகளாகும்.இமயமலை,ஆரவல்லீஸ்,ஆல்ப்ஸ்,ராக்கீஸ் முதலியவை மடிப்பு மலைத்தொடராகும்.  

## பிண்ட மலைகள்
இரு தாழ் நிலங்களுக்கு இடையே உள்ள உயரமான ஓர் உயர்நிலப்பகுதியே பிண்ட மலைகள் எனப்படும்.புவியின் மேற்பரப்பில் சில பகுதிகளில் ஏற்படும் இழுவிசையால் நிலத்தில் வெடிப்புகள் ஏற்படுகிறது,.இவ்வெடிப்பே பிளவாகும்.இணையாக அமைந்துள்ள இரு பிளவுகளுக்கு இடையே உள்ள நிலப்பகுதி நிலஅசைவுகளின் காரணமாக உயர்த்தப்படுவதால் பிண்டமலை தோன்றுகிறது.இந்தியாவின் விந்திய மலை,ஐரோப்பாவின் வஜஸ்,பிளாக் ஃபரரஸ்ட் முதலிய மலைகள் பிண்ட மலைகள் ஆகும்.  

## எரிமலைகள்
புவியின் உள்ளே ஆழத்தில் பாறைகள் திரவ நிலையில் கொதித்துக் கொண்டிருக்கும் இதற்கு பாறைக் குழம்பு (லாவா) என்று பெயர்,இப்பாறைக் குழம்பு புவியோட்டின் சிறு துவாரங்கள் அல்லது பிளவுகள் வழியாக மேலே வந்து உறைவதால் இம் மலைகள் தோன்றுகின்றன.ஜப்பானின் புகழ்பெற்ற ஃபியூஜியாமா,இத்தாலியில் வெசுவியஸ்,ஆண்டீஸின் சிம்பராசோ,கோம்படா பாக்ஸி முதலியன எரிமலைகள் ஆகும்.  

## எஞ்சிய மலைகள்
ஆறு,காற்று,பனியாறு போன்ற செயல்களால் சுற்றுப்புறப்பகுதி அரித்துத் தாழ்த்தப்பட்ட பின்னர் தரை மட்டத்திற்கு மேலாக நின்று கொண்டிருக்கும் உயர் நிலப்பரப்பையே எஞ்சிய மலைகள் எனப்படும்.கடினப் பாறையானதால்,அரிக்கப்படாமல் நீடித்து நிற்கின்றன.ஸ்காட்லாந்தின் உயர் நிலங்கள்,ஸ்பெயினின் மத்திய மலைகள்,அமெரிக்க ஜக்கிய நாடுகளின் மேற்கு பீட பூமிகளில் காணப்படும் மலைகள் எஞ்சிய மலைகள ஆகும்.  
## மேற்கோள்

.''.
# ஜே. ஜே. பொறியியல் மற்றும் தொழில்நுட்ப கல்லூரி


**ஜே.ஜே. பொறியியல், தொழில்நுட்ப கல்லூரி ** (*JJCET*) என்பது அண்ணா பல்கலைக்கழகத்தின் ஒரு பகுதியாக இருக்கும் திருச்சியில் உள்ள பொறியியல், ஆராய்ச்சி நிறுவனம் ஆகும்.  

## அதிகாரிகள்

- தலைவர் - முன்னாள் கல்வி அமைச்சர் பேராசிரியர் கே. பொன்னுசாமி,
- அறிவுரையாளர் - டாக்டர் வி. சண்முகநாதன்,
- அதிபர் - டாக்டர் எஸ். சத்தியமூர்த்தி,
- செயல் இயக்குநர் - டி. சிவசங்கரன்

கல்லூரியில் 8 இளங்கலை, 6 பட்ட படிப்புத் திட்டங்கள் செயல்படுகின்றன.  

## துறைகள்
- வானூர்தி பொறியியல்
- கட்டிடப் பொறியியல்
- கணினி அறிவியலும் பொறியியலும்
- மின்னனியல், தகவல் தொடர்பு பொறியியல்
- மின், மின்னனியல் பொறியியல்
- மின்னனியல், கருவியாக்கப் பொறியியல்
- தகவல் தொழில்நுட்பம்
- இயந்திர பொறியியல்
- எம்பிஏ

## மற்ற துறைகள்
முதுநிலை வணிக ஆட்சிமுறை, பாலிடெக்னிக், ஆசிரியர் பயிற்சி நிறுவனம் .  

## வரலாறு
ஜனவரி 1995-இல் ஜே.ஜே. பொறியியல் மற்றும் தொழில்நுட்ப கல்லூரி தொடங்கப்பட்டது. டிசம்பர் 1998-இல் முதல் தொகுதி மாணவர்கள் வெளியேறினர்.  

## 2002-2006 தொகுதி பட்டமளிப்பு விழா
2002-2006 மாணவர்களின் கூட்டம், அண்ணா பல்கலைக் கழகத்தின் கீழ் முழு பொறியியல் பாடநெறிக்கான முதல் தொகுதி மாணவர்களும், திருச்சி ஜே.ஜே. பொறியியல் மற்றும் தொழில்நுட்ப கல்லூரி வளாகத்தில் பட்டம் பெற்றனர்  

## முன்னாள் மாணவர்கள்
சிவகார்த்திகேயன்-இந்திய திரைப்பட நடிகரும் தொலைக்காட்சி நடிகரும் தரமிகு நகைச்சுவையாளரும் ஆவார்.  
சந்தோஷ் நாராயணன்-இந்திய திரைப்பட இசையமைப்பாளரும் தமிழ் திரைப்படத் துறை இசைக்கலைஞரும் ஆவார்.
# டாக்டர் பாஸ்டஸ் (நாடகம்)


**டாக்டர் பாசுடசு** (*Doctor Faustus*) என்பது இங்கிலாந்து அரசி எலிசபெத் காலத்திய நாடக ஆசிரியரான கிறித்தோபர் மார்லொவ்வால் எழுதபட்ட ஒரு நாடகம் ஆகும். இது டாக்டர் பாசுடசு என்பவருடைய வாழ்க்கை மற்றும் துன்பமயமான மரணம் குறித்தது ஆகும். நாடகத்தின் முதன்மைப் பாத்திரமான பாசுட் என்ற பாத்திரத்திரமானது செருமன் கதைகளை அடிப்படையாகக் கொண்டு புனையபட்டது. இது 1589 மற்றும் 1592 ஆம் ஆண்டுகளுக்கு இடையில் எழுதப்பட்டு 1592 க்கும் 1593 இடையில் நிகழ்ந்த மார்லோவின் மரணத்திற்கும் இடையில் மேடை ஏற்றபட்டிருக்கலாம். நாடகத்தின் இரண்டு வெவ்வேறு பதிப்புகள் பல ஆண்டுகளுக்குப் பிறகு, இங்கிலாந்தின் முதலாம் ஜேம்சு காலத்தில் வெளியிடப்பட்டன.  

## கதை

டாக்டர் பாசுடசு என்பர் கடவுளைவிட அதிகமான சக்தியை பெற வேண்டுமென நினைத்தார். இதில் நரகத்தின் தலைவரான லுசிஃபர் மற்றும் அவருடைய சீடரான மெபிசுடொபிலிசு இருவரும் டாக்டர் பாசுடசு விரும்பும் அனைத்துச் செயல்களுக்கும் உறுதுணையாக இருக்கிறார்கள். இதற்கு முன்பே 24 ஆண்டுகளுக்கு லூசிஃபரிடம் டாக்டர் பாசுடசு தனது இரத்தத்தால் ஒப்பந்தத்தில் கையெழுத்திட்டார். கடவுள் இரண்டு தேவதைகளை அதாவது நற்தேவதை மற்றும் தீய தேவதை ஆகிய இருவரையும் டாக்டர் பாசுடசிடம் அனுப்புகிறார். நற்தேவதை 24 ஆண்டுகள் இந்த உலகத்தில் அனைத்து சந்தோசத்தையும் பெறக்கூடிய ஒப்பந்தத்தில் கையெழுத்திடாதே என அறிவுறுத்துகிறது. ஆனால் தீய தேவதை அந்த ஒப்பந்தத்தில் நீ கையெழுத்திடு என தூண்டுகிறது. ஏனெனில் இந்த ஒப்பந்தத்தில் கையெழுத்திட்டால் இந்த உலகத்தில் கடவுளைவிட அதிகமான சக்தியை பெறலாம் என பாசுடசிடம் கூறுகின்றது. இதனால் இவ்வுலகத்தில் 7 கடும் பாவங்களாக கருதக்கூடிய அனைத்தையும் டாக்டர் பாசுடசு 24 ஆண்டுகளில் செய்துவிடுகிறார். இறுதியில் அவருடைய ஆன்மா நகரகத்தின் தலைவரான லூசிஃபர் அனுப்பிய ஒரு குழுவால் இரவு 12 மணிக்கு எடுத்துச் செல்லப்படுகின்றது. இதிலிருந்து மார்லோ, மனிதனின் ஆசை, விருப்பங்கள், தேவைகள் அனைத்திற்கும் ஒரு எல்லை வேண்டும் எனக் கூறுகிறார். இல்லையெனில் மனிதனுடைய வாழ்க்கை பேரழிவில் முடியும் என அறிவுறுத்துகிறார்.
# டயாப்சைடு


**டயாப்சைடு** (Diopside) என்பது கால்சியம் - மெக்னீசியம் பைராக்சீனை உடைய கனிமமாகும். இதில் சிலிக்கா 55.6%, சுண்ணாம்பு 25.9%, மக்னேசியா 18.5100% என்ற வேதி இயைபினை உடையது. இதன் நிறம் வெண்மை, மஞ்சள், சாம்பல் நிற வெண்மை முதல் இளம்பச்சை நிறங்களிலும் முடிவில் அடர்பச்சை மற்றும் கருப்பினை ஒத்த நிறங்களிலும் காணப்படுகிறது. இது ஒளிபுகும் தன்மையினதாய் நிறமற்று அரிதாக நீல நிறங்களில் காணப்படும். ஒப்படர்த்தி G =3.2-3.38. டயாப்சைடு பல வகைப்படும். அவை, குரோம் - டயாப்சைடு , ஆலாலைட் , ட்ராவெர்செலைட், வைலன், கானானைட், மான்ஸ்றோட் ஆகும்.  
## மேற்காேள்கள்
# பிளேயாஸ் ஏரி


பிளேயாஸ் ஏரி இது ஒரு வறன்ட ஏரியாகும் இவை ஐக்கிய அமெரிக்க நாடு, நியு மெக்ஸிக்கோ மற்றும் ஹிடல்கோ நாடுகளில் 1304 மீட்டர் உள்ளன நீண்ட ஏரி வடக்கு , வடகிழக்கு தெற்கு, தென்கிழக்கு வரை பரவியுள்ளது பிளேயாஸ் பள்ளத்தாக்கு, மேற்கில் அனிமாஷ் மலைக்கும் கிழக்கில் சிறிய ஹட்செட் மலைக்கும் இடையில் உள்ளது.
# ஆர்ட்வாக்



தென்னாப்பிரிக்காவில் வாழும் **ஆர்ட்வாக்** (*Aardvark*) என்னும் இப்பிராணியை போயா்கள் 'நிலப்பன்றி' என்று அழைப்பாா்கள்.  

## உடற்தோற்றம்
மூன்று நாலடி நீளமுள்ள பருத்த உடல். பன்றி போன்ற முகம். இதன் தலை இரண்டடி இருக்கும். இரண்டடி நீளமான வால். வாலால் தட்டி மனிதா்களைக் கூட கீழே தள்ளி விடும் வலிமை கொண்டது. இதன் முக்கிய உணவு கரையான் ஆகும். இதற்கு "எறும்புக் கரடி" என்றும் பெயா் உண்டு. புழு போன்ற நீளமான சிவந்த நாக்கு இதற்கு உண்டு. இது இரவில் மட்டும் தான் வெளிவரும். பகலில் தனது வளைகளில் பதுங்கிக் கிடக்கும். இது வேகமாக மண்ணைத் தோண்டும். நான்கு ஐந்து மனிதா்கள் சோ்ந்து தோண்டுவதை விட வேகமாக இது குழி பறிக்குமாம். இது எதிாிகள் நெருங்கி வந்தால் அவற்றின் கண்முன்னே குழி தோண்டி ஒளிந்து கொள்ளும். இதற்கு முக்கிய எதிாி மலைப்பாம்புகள்.
# சையாத்தியா கிளாபரா



**சையாத்தியா கிளாபரா** (*Cyathea glabra*) மரப்பெரணி வகையைச் சார்ந்தது. இது போர்னியோ, மேற்கு ஜாவா, சுமத்திரா மற்றும் மலாய் தீபகற்பப் பகுதிகளைத் தாயகமாகக் கொண்டது.  

ஈரப்பதம் நிறைந்த காட்டுப்பகுதிகளில் ஆயிரத்து ஐநூறு மீட்டர் உயரம் வரை வளரக்கூடியது. இதன் தண்டுப்பகுதியானது நேராகவும், 2மீ முதல் 4மீ வரை உயரமுடையதாகவும் காணப்படுகிறது. இப்பெரணியின் இலைகளானது, இரட்டை மற்றும் மூன்று அடுக்கைக் கொண்டதாகவும் 1 முதல் 2 மீ நீளம் கொண்டதாகவும் உள்ளது. தனித்துவமாக அடி இலைகள் வடிவத்தில் குறிப்பிடத்தக்க அளவு குறுக்கமடைந்து காணப்படுகிறது. இலைக்காம்புப் பகுதி கருநிறத்திலும், அடிப்பகுதியில் செதில்கள் கொண்டதாகவும் அமைந்துள்ளது. செதில்கள் அடர் நிறத்தைக் கொண்டு, பளபளப்பாகவும், வெளுத்த ஓரங்களையும், நொறுங்கக்கூடிய விளிம்புகளையும் கொண்டதாக உள்ளன. சோரையானது ஒன்று முதல் மூன்று வரையிலான தொகுதிகளாக வளமான சிற்றிலை நரம்புகளில் உருவாக்கப்படுகின்றன. சோரைகள் உறைகளைப் பெற்றிருக்கவில்லை.  

சையத்தியா கிளாபரா சையாத்தியா சைசாண்டியா, சையாத்தியா போடோபில்லா சையாத்தியா சப்டியுபியா ஆகிய பெரணி வகைகளுக்கிடையேயான தொடா்பினைத் தொிந்து கொள்ள மேலும் ஆராய்ச்சிகள் தொடரப்பட வேண்டும் என்று தாவரவியலாளர்கள் லார்ஜ் மற்றும் பிராக்கின்சு (2004) தெரிவிக்கின்றனர்.
# பாலிஸேட் செல்


பாலிஸேட் உயிரணு தாவர செல்களின் இலைகளில் மியுஸோபில் செல்களில் காணப்படுகின்றது. இதற்கு வெளிப்புறம் புறத்தோல் மற்றும் கியுட்டிகிள் அடுக்கு உள்ளது. இதற்கு செங்குத்தாக, இலைகளில் ஸ்பாஞ்சி மிசோபில் செல்கள் உள்ளன. இலைகளில் உள்ள பச்சையருங்கருமணி உயிரணுக்கள் ஒளி ஆற்றலை உறிஞ்சிக் கொள்கின்றன. பாலிஸேட் உயிரணுக்கள் இருவித்திலை  
தாவரங்கள் மற்றும் நிகர நரம்புடைய மோனோகாட் தாவரங்களான ஏரெசி மற்றும் டியியோஸ்கொரொசிகளில் காணப்படுகின்றது.  

## அமைப்பு
பாலிஸேட் செல்களில் அதிக எண்ணிக்கையில் குளோரோபிளாஸ்ட் செல்கள் காணப்படுகின்றன. இது இலைகளில் ஒளிச்சோ்க்கைக்கு  பயன்படுகின்றது. இலைகளில் ஒளிச்சோ்க்கை முலம் அதிக அளவில் ஒளிஆற்றல் வேதியாற்றலாக மாற்றப்படுகின்றது. மேலும் கார்போஹைட்ரேட் சேகரமாகின்றது.  

மியுஸோபிலில் உள்ள பாலிஸேட் செல்களும் ஸ்பாஞ்சி  செல்களும் ஒளிச்சோ்க்கையில் முக்கியப் பங்கு வகிக்கின்றது. இடைவெளிகளைக் கொண்ட ஒழுங்கற்ற வடிவமுள்ள செல்களாக இருப்பதால் ஒளிச்சோ்க்கையில் வாயுப் பரிமாற்றத்திற்கும் (உதாரணமாக காா்பன்-டை- ஆக்சைடு) உதவுகின்றது.  

பாலிஸேட் செல்கள் குளோரன்கைமா செல்களாகும். அதாவது, பாரன்கைமா செல்களில் குளோரோபிளாஸ்ட் காணப்படுகின்றது.
# நரம்பியல் சுய தவிர்ப்பு


நரம்பியல் சுய-தவிர்த்தல், அல்லது தனிமயமான தவிர்த்தல், ஒரு ஒற்றை சோமாவிலிருந்து (மேலும் ஐசோனூரோனல் அல்லது சகோதரி கிளைகள் என அழைக்கப்படும்),  வரும் கிளைகள் (டெண்ட்ரைட்ஸ்மற்றும்ஆக்ஸான் ) ஒன்றை ஒன்று விலகிச் செல்லும். நியூரான்களின் அத்தகைய வாிசை. நரம்பு மண்டலங்களுக்குள்ளான கிளைகள் வளர்ச்சியின் போது நிறுவப்பட்டுள்ளது, இதன் விளைவாக குறைந்த அளவு குறுக்கே கலத்தல் அல்லது ஒன்றுடன் ஒன்று கலத்தல் நடைபெற்று அவை ஒரு பகுதியில் பரவி , நியூரான்களின் பொதுவான நுண்ணுயிரியல் வடிவைத் தருகிறது (படம் 1).  

எதிர் பகுதியில், வெவ்வேறு நரம்பணுக்களின் கிளைகள் ஒன்றுடன் ஒன்று சுதந்திரமாகச் கலக்க முடியும். நரம்புகள் "தன்னையே" பிரித்து, "சுயமில்லாத" கிளைகளிலிருந்து,  தங்களைப் பிாிப்பதை தவிர்ப்பதுடன்,. இந்த நரம்பியல் சுய-அங்கீகாரம், தனித்த பார்கோடுகளாக செயல்படும் செல்களின் அங்கீகாரம் மூலக்கூறுகளின் குடும்பங்களின் மூலம் அடையப்படுகிறது, அருகிலுள்ள மற்ற கிளையினரின் பாகுபாடு "சுய" அல்லது "சுயமில்லாதது" என்று அனுமதிக்கிறது.  

தற்காப்பு மண்டலங்கள் மறுபடியும் சுயத் தவிர்ப்புமூலம் முற்றிலும் மூடிமறைக்கப்படுகின்றன  அந்த கிளைகள் உள்ளீடு அல்லது வெளியீடு பிரதேசங்களை செயல்பாட்டு ரீதியாக பொருத்தமான முறையில் அடைகின்றன என்று உத்தரவாதம் அளிக்கின்றன.  

நரம்பியல் தொடர்புக்கு ஆக்ஸான் டெண்ட்ரான் மற்றும் சினாப்ஸிஸ் ஒருங்கிணைந்த கூட்டம் தேவைப்படுகிறது. எனவே, நரம்பியல் தொடா்பு மற்றும் பிந்தையகரு வளர்ச்சிக்கும் நரம்பணு டைலிங் (ஹெட்டெரோனிஷனோனல் தவிர்த்தல்) சுய-தவிர்த்தல் அவசியம்.  , நரம்பியல் தொடா்பை வடிவமைப்பதற்கான ஒரு முக்கிய இடைவெளி செயலாக உடன் இணைந்து இவை செயல்படுகிறது.
# நகர உயர்நிலைப் பள்ளி, கும்பகோணம்

**நகர உயர்நிலைப் பள்ளி, கும்பகோணம்** தமிழ்நாடு, தஞ்சாவூர் மாவட்டம், கும்பகோணத்தில் உள்ள உயர்நிலைப்பள்ளியாகும்.  

## வரலாறு
14 ஏப்ரல் 1864இல் இப்பள்ளி ஆரம்பப் பள்ளியாக, பகவத் படித்துறை மண்டபத்தில், பணி நிறைவுபெற்ற ஆங்கிலேய தலைமைக்காவலரான மார்டின் என்பவரால் துவங்கப்பட்டது. ரகுநாதசுவாமி ராவ், ராவ் பகதூர் டி. கோபால் ராவ் மற்றும் கோபு சுப்புராய செட்டியார் போன்றவர்கள் பள்ளி வளர்ச்சியில் ஒரு முக்கியப் பங்கு வகித்தனர். கும்பகோணம் நகராட்சித் தலைவர் திரு. பி தம்புசாமி முதலியார் 1,00,800 சதுர அடி நிலத்திலிருந்த தன்னுடைய வாழைத் தோப்பை குறைந்த கட்டணத்தில் பள்ளிக்காக வழங்கினார்.  

- 1905 தொடக்க வகுப்புக் கட்டடம் கட்டப்பட்டது.
- 1915 அறிவியல் ஆய்வகம், டைப்ரைட்டிங் ஹால் கட்டப்பட்டது.
- 1951 முதன்மைக்கட்டடம் முதல் தளம் கட்டப்பட்டது.
- 1960 ஆபீஸ் செகரட்டரி கோர்ஸ் வகுப்பறை திறந்துவைக்கப்பட்டது.
- 1964 செப்டம்பர் 21இல் நூற்றாண்டு விழா கொண்டாடப்பட்டது.
- 1977 தாசரதி கலையரங்கம் கட்டப்பட்டது. இதே ஆண்டில் சூலை 4இல் மேல்நிலைப்பள்ளியிலிருந்து உயர்நிலைப்பள்ளியானது.
- 1983 பாரதியார் நூற்றாண்டு கட்டடம் கட்டி, திறந்துவைக்கப்பட்டது.
- 1989-90 இராமானுஜர் நூற்றாண்டு விழா கட்டடம் கட்டப்பட்டது.

## குறிப்பிடத்தக்க முன்னாள் மாணவர்கள்
- சீனிவாச இராமானுசன், கணிதவியலாளர்
- இந்தியாவின் முன்னாள் நிதியமைச்சர் டி.டி.கிருஷ்ணமாச்சாரி
- பத்ம விபூசன் மற்றும் டாக்டர் பட்டம் பெற்ற, புகழ்பெற்ற மிருதங்கக்கலைஞர் உமையாள்புரம் கே. சிவராமன்
- ஹெச்.சி.எல் டெக்னாலஜியின் நிறுவனர் மற்றும் தலைவரான ஷிவ் நாடார்
- எஸ். கஸ்தூரி ரங்கா அய்யங்கார், தி இந்து நாளிதழின் முன்னோடி ஆசிரியர் மற்றும் உரிமையாளர்
- பத்ம பூஷன் பெற்ற சிவில் பொறியாளர் எல். வெங்கடகிருஷ்ண ஐயர்
- தொழிலதிபர் சின்னசாமி ராஜம்
- பறக்கும் மருத்துவர் என அழைக்கப்பட்ட எஸ்.ரங்காச்சாரி
- வரலாற்றறிஞர் தி. வை. சதாசிவ பண்டாரத்தார்
- பத்ம பூஷன் பட்டம் பெற்ற பொறியியலாளர் எல்.வெங்கடகிருஷ்ண அய்யர்

## சீனிவாச ராமானுஜன்
சீனிவாச ராமானுஜன், 1898ஆம் ஆண்டில் இப்பள்ளியில் மாணவராகப் பயின்றார். இங்கு அவர் ஜி எஸ் கார் எழுதிய தூய கணிதத்தில் எலிமெண்டரி,முடிவுகளின் சுருக்கம் என்ற நூலினைக் காணும்வாய்ப்பினைப் பெற்றார். அந்நூல் ஏற்படுத்திய தாக்கத்தின் காரணமாக தனது சொந்த கணிதவியல் மற்றும் கணிதத் தொடரி கணிதத்தில் ஈடுபட்டதாக டாடா இன்ஸ்டிடியூட் ஆப் பண்டமெண்டல் ரிசர்ச் வெளியிட்ட கையேடு கூறுகிறது.  

## மேற்கோள்

## வெளியிணைப்புகள்
- THSS Old Student Association
- 
- 150th anniversary celebrations of Town HSS from January 27, The Hindu, 21 October 2013
- Krishnamurthy, Prof. V. "Srinivasa Ramanujan - His life and his genius". www.krishnamurthys.com. (Expository address delivered on Sep.16, 1987 at Visvesvarayya Auditorium as part of the celebrations of Ramanujan Centenary by the IISC, Bangalore). Retrieved 7 September 2016. Jump up ^ http://timesofindia.indiatimes.com/city/chennai/Kumbakonam-Town-Higher-Secondary-School-where-Ramanujan-studied-celebrates-its-150th-anniversary/articleshow/29558504.cms
# டாக்சோபிளாஸ்மோசிஸ்



**நச்சு ஊனீர் மிகை** *(Toxoplasmosis)* என்பது ஒரு ஒட்டுண்ணி நோயாகும். இது *டாக்சோபிளாசுமா கோண்டீ* ஒட்டுண்ணித் தொற்றால் ஏற்படுகிறது. இவ்வகைத் தொற்றுகளால் பலவகை நரம்புளவியல், நடத்தை நிலைமைகள் உருவாகின்றன. அவ்வபோது மென் நிணநீர்க்கணுவும் சதைவலியும் கொண்ட மெல்லிய காய்ச்சல் சில வாரங்களுக்கு ஏற்படலாம்.  

## மேற்காேள்கள்
# தோல்வி மனப்பான்மை

**தோல்வி மனப்பான்மை** (*Defeatism*) என்பது தோல்வியை போராடாமல் அப்படியே ஏற்றுக்கொள்ளுதல் என்பதாகும். இதனை உளவியலில் நம்பிக்கையில்லாத குணத்துடன் தொடர்புபடுத்தலாம். மேலும் சில சமயங்களில் மரணவாதம் அல்லது நிர்ணயவாதத்திற்கு ஒத்ததாகப் பயன்படுத்தப்படலாம்.  

## வரலாறு
தோல்வி மனப்பான்மை என்ற சொல் பொதுவாக அரசியலில் பயன்படுத்தப்படுகிறது. ஒரு சித்தாந்த நிலைப்பாட்டிலிருந்து விளக்கமளிக்கும்போது, இதை எதிர்கட்சியோடு ஒத்துழைப்பு நல்குவதாக கருதலாம். இராணுவச்சூழலில் பார்க்கும்போது, போர்க்காலங்களில், குறிப்பாக போரிடப்போவதற்கு முன்பாக, தோல்வி மனப்பான்மையை “தேசத்துரோகத்துடன்” ஒப்பிடப்படுகிறது.  

தோல்வி மனப்பான்மையுடையவனாக ஒரு இராணுவ வீரன் இருந்துகொண்டு, தனது சித்தாந்த மதிப்புடைய தேசக்கொள்கையை சந்தேகித்து, குரல் எழுப்பி, போரிட மறுக்கும்போது அவனை இராணுவச்சட்டத்தின் கீழ் குற்றம் சுமத்தலாம். அதாவது தொடர்ந்திருக்கும் வினாக்களான “போரானது முன்பே தோற்றுப்போனதா?” மற்றும் “சண்டையானது நாம் படும் பிரயத்தனத்திற்கு தகுமா?” போன்ற வினாக்கள் மூலம் எழும் தோல்வி மனப்பான்மையானது, இராணுவ வெற்றியைவிட, போர் முடிவிற்கான மாற்றுவழியென மறைபொருளாக ஆலோசனை வழங்குகிறது.  

தோல்வி மனப்பான்மையுடைய பல தளபதிகளை இரண்டாம் உலகப்போரின்போது, இட்லர் திடீரென வேலையிலிருந்து வெளியேற்றினார். போரின் இறுதியாண்டில் ஜெர்மன் “மக்கள் நீதிமன்றம்” நாடுமுழுவதும், விளம்பர பலகைகளில் அவர்களை கண்டித்து, அவர்களின் பெயர், பேச்சு, செயல்கள் அடங்கிய இளம்சிவப்புநிற சுவரொட்டிகளை வாரந்தோறும் ஒட்டியது.  

## மேற்கோள்

## மேலும் சில ஆதாரங்கள்
1. H.W. Koch: In the Name of the Volk: Political Justice in Hitler's Germany. I.B. Tauris, 1997. pp.&nbsp;228
1. http://dictionary.reference.com/browse/defeatism. Retrieved 2014-03-13
# மானாமதுரை சந்திப்பு தொடருந்து நிலையம்



**மானாமதுரை சந்திப்பு தொடருந்து நிலையம்** (*Manamadurai Junction railway station*, நிலையக் குறியீடு:*MNM*) ஆனது இந்தியாவின், தமிழ்நாடு மாநிலத்தில், சிவகங்கை மாவட்டத்திலுள்ள, மானாமதுரை நகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின், மதுரை கோட்டத்தினைச் சார்ந்தது.  

இது மதுரை, விருதுநகர், சென்னை, இராமேசுவரம் தொடருந்து பாதைகளை இணைக்கிறது.  

இந்த தொடருந்து சந்திப்பில் ஐந்து நடைமேடைகள் உள்ளன, வழக்கமாக காலை மற்றும் இரவு நேரங்களில் கூட்டம் அதிகமாக காணப்படுகின்றன. இந்நிலையத்தில் காத்திருப்பு மண்டபம், உணவகம் மற்றும் தரிப்பிடம் போன்றவை உள்ளது. இதன் அருகிலுள்ள பேருந்து நிலையமானது இராமேஸ்வரம் புறவழிச் சாலையுடன் இணைக்கப்பட்டுள்ளது.  

## மேற்பார்வை
# திருவண்ணாமலை வருவாய் கோட்டம்



**திருவண்ணாமலை வருவாய் கோட்டம்** **(Tiruvannamalai Revenue Devision)** இந்திய நாட்டில், தமிழ்நாடு மாநிலத்தில், திருவண்ணாமலை மாவட்டத்தில் திருவண்ணாமலை நகரில் அமைந்துள்ளது. இந்த வருவாய் கோட்டத்தின் திருவண்ணாமலை, செங்கம், கீழ்பெண்ணாத்தூர், தண்டராம்பட்டு ஆகிய தாலுகாக்கள் அடங்கியுள்ளது.  

## வருவாய் கிராமங்களின் மக்கள் தொகை

| 1. | திருவண்ணாமலை | 409826 | 135 | திருவண்ணாமலை |
| --- | --- | --- | --- | --- |
| 2. | கீழ்பெண்ணாத்தூர் | 169757 | 77 | திருவண்ணாமலை |
| 3. | தண்டராம்பட்டு | 179559 | 63 | திருவண்ணாமலை |
| 4. | செங்கம் | 280581 | 121 | திருவண்ணாமலை |
| மொத்தம் | 1039723 | 396 | திருவண்ணாமலை |  |
[]  

## மேற்பார்வை
-
# அறிவியல் புனைகதை அறக்கட்டளை



**அறிவியல் புனைகதை அறக்கட்டளை** (Science Fiction Foundation) என்பது 1970 இல் இங்கிலாந்தில் ஜார்ஜ் ஹே மற்றும் பிறர் நிறுவப்பட்ட ஒரு பதிவு செய்யப்பட்ட அறக்கட்டளை ஆகும். இந்த அமைப்பின் நோக்கம் அறிவியல் புனைவுகளை ஊக்குவிப்பதும், பிரிட்டன் மற்றும் உலகம் முழுவதிலும் அறிவியல் புதின எழுத்தாளர்களின் வாசகர்கள், நடிகர்கள், ஆசிரியர்கள் ஆகிய அனைவரையும் ஒருங்கிணைப்பதாகும். புதின எழுத்தாளர்களான ஆர்தர் சி. கிளார்க் மற்றும் அர்சலா கே. லா குவின் ஆகியோர் தொடக்கநிலப் புரவலராகவும் நீல் கெய்மென் மற்றும் பேராசிரியர் டேவிட் செளத் வுட் ஆகியோர் தற்போதைய உறுப்பினராகவும் உள்ளனர்.  
1995 ஆண்டில் இந்த அறக்கட்டளை தற்போதைய வடகிழக்கு லண்டன் பாலிடெக்னிக் (Barking, Essex, UK) (தற்போது கிழக்கு லண்டன் பல்கலைக்கழகம்) இல் நிறுவப்பட்டது. இக்காலத்தில் இவ்வமைப்பின் இயக்குநராக செயல்பட்டவர் மால்கோம் எட்வர்ஸ் ஆவார். இவர் பிற்காலத்தில் கோலங்ஸ் மற்றும் ஓரியானுக்கு மாறுதல் பெற்றார்.
# சர்க்கரைப் பொடி


|256x256px]]  
**சர்க்கரைப் பொடி** (Powdered sugar) என்பது   பெரும்பாலும் தொழிற்சாலைகளில் உற்பத்தி செய்யப்பட்டாலும், சாதாரண சர்க்கரையைப் பொடியாக அரைத்தும் சர்க்கரைப் பொடி தயாரிக்கப்படுகிறது. காபிகொட்டை எந்திரம் மூலமாகவும் எளிதாக அரைக்கப்படுகிறது.  

துரிதமாக கரையும் தன்மை காரணமாக சர்க்கரைப் பொடி அதிக இடங்களில் பயன்படுகிறது. இது கேக் அலங்கரித்தல் வீட்டு உபயோகம்த்திலும் முக்கியப் பங்கு வகிக்கிறது. இது அதிக ஈரப்பதத்தை உறிஞ்சும் எனவே அதைத்தடுக்க மக்காச்சோள ஸ்டார்ச் அல்லது டிரைகால்சியம் பாஸ்பேட் 3 முதல் 5 சதவீதம் வரை சேர்க்கப்படுகிறது. இதனால் நுண்ணிய துகள்களுக்கிடைய உராய்வு குறைக்கப்படுகிறது.
# பாரதி சிவாஜி


**பாரதி சிவாஜி (Bharati Shivaji)** பாரம்பரிய நடனமான மோகினியாட்டத்தின் இந்திய நடனக் கலைஞராவார். மேலும், நடன இயக்குனராகவும் மற்றும் எழுத்தாளராகவும் இருக்கிறார். செயல்திறன், ஆராய்ச்சி மற்றும் பரப்புதல் ஆகியவற்றின் மூலம் கலை வடிவத்தில் இவர் செய்த பங்களிப்புகளுக்கு பெயர் பெற்றவரவார். மோகினியாட்டத்தை ஊக்குவிக்கும் நடன அகாதமியான "சென்டர் ஃபார் மோகினியாட்டம்" என்ற நிறுவனத்தின் நிறுவனரான இவர் மோகினியாட்டக் கலை மற்றும் மோகினியாட்டம் ஆகிய இரண்டு புத்தகங்களின் இணை எழுத்தாளர் ஆவார். இவர் சங்கீத நாடக அகாதமி விருது மற்றும் சாகித்ய கலா பரிசத் சம்மன் ஆகிய விருதுகளைப் பெற்றுள்ளார். இந்திய பாரம்பரிய நடனத்திற்கு இவர் செய்த பங்களிப்பிற்காக 2004ஆம் ஆண்டில் இந்திய அரசு தனது நான்காவது மிக உயர்ந்த குடிமை விருதான பத்மசிறீ கௌரவத்தை இவருக்கு வழங்கியது.  

## சுயசரிதை
பாரதி சிவாஜி தென்னிந்திய மாநிலமான தமிழ்நாட்டின் தஞ்சாவூர் மாவட்டத்திலுள்ள கோவில் நகரமான கும்பகோணத்தில் 1948ஆம் ஆண்டு பிறந்தார். இருடைய ஆரம்பகால பரதநாட்டியப் பயிற்சினை லலிதா சாஸ்திரியிட கற்றுக் கொண்டார்.ஒடிசியை கேளுச்சரண மகோபாத்திராவிடமிருந்து கற்றுக் கொண்டார். பின்னர், புகழ்பெற்ற சமூக சீர்திருத்தவாதியான கமலாதேவி சட்டோபாத்யாயின் ஆலோசனையின் பேரில், கேரளாவின் பாரம்பரிய நடன வடிவமான மோகினியாட்டம் குறிந்து ஆராய்ச்சி மேற்கொண்டார். பரதநாட்டியம் மற்றும் ஒடிசியிடமிருந்து தனது கவனத்தை மாற்றிக்கொண்ட இவர் ராதா மராரின் கீழ் மோகினியாட்டத்தில் பயிற்சி பெறத் தொடங்கினார். பின்னர், கலாமண்டலம் சத்தியபாமா, மற்றும் பலராலும் மோகினியாட்டத்தின் தாய் என்று கருதப்படும் கலாமண்டலம் கல்யாணிகுட்டி அம்மா ஆகியோரின் கீழ் தனது பயிற்சியினை மேற்கொண்டார். .  

## ஆளுமை
பின்னர், புது தில்லிக்குச் சென்ற சிவாஜி நடன வடிவத்தை ஊக்குவிப்பதற்கான ஒரு பிரத்யேக வசதியான "*சென்டர் ஃபார் மோகினியாட்டம்*" என்ற நடன நிறுவனத்தை நிறுவினார். இதில் நடன மரபின் பரிணாம வளர்ச்சிக்கு இவர் பங்களித்ததாக அறியப்படுகிறது, மற்றும் பாலே போன்ற பிற நடன வடிவங்களுடன் அதை மாற்றியமைப்பதன் மூலம்; சாய்கோவ்சுக்கியின் ஸ்வான் ஏரியின் இவரது மோகினியாட்டத் தழுவல், தனது மகள் விஜயலட்சுமியுடன் நடனமாடியது, போன்றவை அத்தகைய ஒரு முயற்சியாகும். அவரது தயாரிப்புகளில் இரவீந்திரநாத் தாகூரின் பானுசிங்கர் பதவாலி, மணிப்பிரவாளத்தில் சந்திரோத்சவம், இருக்கு வேதத்திலிருந்து சோமாஸ்துதி மற்றும் அஷ்டபதியிலிருந்து தேவகீதம் ஆகிய தழுவல்களும் அடங்கும். கேரளத்தின் பிற பாரம்பரிய கலை வடிவங்களான ஓட்டன் துள்ளல், கைகோட்டிகளி, தையம்பகா மற்றும் கிருஷ்ணனாட்டம் போன்றவற்றிலிருந்து தோரணங்கள், இயக்கங்கள் மற்றும் இசையை மோகினியாட்டத்தில் இவர் இணைத்ததாக அறியப்படுகிறது. இது காவலம் நாராயண பணிக்கரின் கீழ் இவரது பயிற்சியின் மரபினால் சாத்தியமானது.  

## விருதுகள் மற்றும் கௌரவங்கள்
சிவாஜிக்கு 1999-2000 ஆம் ஆண்டில் சங்கீத நாடக அகாதமி விருது வழங்கப்பட்டது. நான்கு ஆண்டுகளுக்குப் பிறகு,இந்தியாவின் நான்காவது மிக உயர்ந்த குடிமை விருதான பத்மசிறீ விருதினை 2004 குடியரசு தினத்தன்று இந்திய அரசு இவருக்கு வழங்கியது .  

## நூலியல்
- 
-
# ராம்பூர்வா போதிகைகள்


போதிகை]]  

**ராம்பூர்வா காளை** (Rampurva capitals) இந்தியாவின் வடக்கு பிகாரில் உள்ள மேற்கு சம்பாரண் மாவட்டதில், நேபாளத்தின் எல்லையை ஒட்டி அமைந்த தொல்லியல் களம் ஆகும். பிரித்தானிய தொல்லியல் அறிஞர் *ஏ. சி. எல். கார்லைலி* என்பவர், கி மு மூன்றாம் நூற்றாண்டு காலத்திய, அசோகரின் இரண்டு தூண்களை, 1907ல் ராம்பூர்வா அகழ்வாய்வின் போது கண்டுபிடித்தார்.  

## ராம்பூர்வாவின் காளை போதிகை

அசோகரின் தூண்களில் காணப்பாடும் ஏழு விலங்குகளின் தூண்களில், ராம்பூர்வாவில் மட்டும் காளையின் போதிகை சிற்பம் கண்டெடுக்கப்பட்டுள்ளது.  

இத்தூணின் மேல் காளையின் சிற்பமும், அதனடியில் விசிறி போன்று சுழலும் சுடரொளிகளின் நடுவில் தாமரைப் பூ சிற்பத்தால் அலங்கரிக்கப்பட்டுள்ளது.  

ப் போதிகையின் கீழ் தாமரைப் பூவைச் சுற்றிலும் பனை விசிறி போன்று சுழலும் ஒளிச் சுடர்களின் சிற்பம்]]  

ராம்பூர்வாவில் காணப்படும் அபாகஸ் சிற்பக்கலை, பண்டைக் கிரேக்கக் கட்டிடக்கலையில் வடிக்கப்பட்டுள்ளது. சங்காசியாவில் காணப்படும் அசோகரின் யானைப் போதிகைத் தூண் இதே போன்ற கட்டிடக் கலை வடிவில் கட்டப்பட்டுள்ளது.  
இக்கட்டிடக் கலை அமைப்பு பண்டைக் கிரேக்கக் கட்டிடக்கலை மற்றும் பாரசீகக் கட்டிடக் கலையிலிருந்து தோன்றியதாகும்.  
## ராம்பூர்வா சிங்கப் போதிகை

ராம்பூர்வா சிங்கத் தூணில் அசோகரின் கல்வெட்டுகள் உள்ளது.  

## மரபுரிமை பேறுகள்
இந்தியக் குடியரசுத் தலைவரின் மாளிகையில் ராம்பூர்வா காளையின் சிற்பம் காட்சிக்கு வைக்கப்பட்டுள்ளது.  
## படக்காட்சிகள்

**ராம்பூர்வா சிங்கப் போதிகை**

| ராம்பூர்வ எருது போதிகை | } |
| --- | --- |

## இதனையும் காண்க

- போதிகை
- லௌரியா நந்தன்காட்
- லௌரியா-ஆராராஜ்
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# தில்லை காளி கோயில்



**தில்லை காளி கோயில்** (*Thillai Kali Temple*) இந்தியாவின் தமிழ்நாடு மாநிலத்திலுள்ள கடலூர் மாவட்டம், சிதம்பரம் நகரின் புறநகரில் அமைந்துள்ள ஒரு இந்துக் கோயிலாகும். 1229 முதல் 1278 வரை கடலூரை ஆண்ட பல்லவ மன்னன் கோப்பெருஞ்சிங்கனால் கட்டப்பட்டது. சடாவர்மன் சுந்தர பாண்டிய மன்னரால் திருப்பணி செய்யப்பட்டுள்ளது.  

## கோயில்

சிதம்பரம் நகரின் புறநகர்ப்பகுதியில் இந்த கோயில் அமைந்துள்ளது. காளி தேவி, சிவனுடனான நடனப் போட்டியில் தோற்ற பிறகு, இங்கு சென்றார் என்று புராணக்கதை கூறுகிறது.  

சிவம் (சிவபெருமான்), சக்தி (பார்வதி) இவர்களில் மேலானவர் யார் என்று ஒரு வாதம் வந்தது. இந்தப் பிரச்சினைக்கு தீர்வு காண விஷ்ணு, பிரம்மா மற்றும் பிற தெய்வங்களின் முன் சிதம்பரத்தில் ஒரு நடன நிகழ்ச்சி நடத்திப்பட்டது. அவர்கள் நடனம் ஆடுகையில், சிவன் தோற்கடிக்கப்படவிருந்தார்.  

ஆனால் சிவன் உருத்ர தாண்டம் என்ற நடனத்தை முழுமையாக அறிந்திருந்ததால், தலையின் மேலே காலை தூக்கி வைத்து நடனம் ஆடினார். பார்வதியால் இந்த தோரணையில் சமமாக நன்றாக நடனம் ஆட முடியவில்லை. எனவே தோல்வியை ஒப்புக்கொண்டார்.  

கோபத்தில் பார்வதி தனது உக்கிரமான காளி வடிவத்தை எடுத்து சிதம்பரத்தை (தில்லை) விட்டு நகர எல்லைக்கு வெளியே குடியேறினார். இதனால், இங்கே தில்லை காளி என்று வணங்கப்படுகிறாள். வேதம் ஓதியும் காளியைப் புகழ்ந்தும் அவளுடைய கோபத்தை பிரம்மா தணித்தார்.  

காளி மகிழ்ந்து, பிரம்மாவைப் போன்ற நான்கு தலைகளுடன் ஒரு மென்மையான வடிவத்தை எடுத்து, தில்லை அம்மன் (தில்லையின் தாய்) அல்லது பிரம்மா சாமுண்டீசுவரி என்று அழைக்கப்பட்டார்.  

கோயிலில் இரண்டு முக்கிய சன்னதிகள் உள்ளன. மேற்கு நோக்கிய சன்னதியில் தெய்வம் நான்கு முகங்களைக் கொண்ட பிரம்மா சாமுண்டீசுவரியாகக் காட்சியளிக்கிறார்.  

கிழக்கு நோக்கிய சன்னதியில், தேவி தில்லை காளி என்றழைக்கப்படும் தனது மூர்க்கமான வடிவத்தில் தோன்றுகிறாள்.  

சரசுவதி தேவி வீணா வித்யாம்பிகையாகவும், கடம்பவன தட்சிணா ரூபிணி என்ற பெண் வடிவத்தைக் கொண்ட தட்சிணாமூர்த்திக்காகவும் (சிவனின் ஒரு வடிவம்) வீற்றிருக்கும் மற்ற முக்கியமான சன்னதிகள் உள்ளன.
# அந்திமந்தாரை



**அந்திமந்தாரை** (*Mirabilis Jalapa*) அந்தியில் மலர்வதால், இது அந்திமந்தாரை அல்லது அந்திமல்லி என்று அழைக்கப்படுகின்றது. இது பொழுது இறங்கும் அந்தி நேரத்தில் பூக்கும் பூவைக் கொண்ட தாவரம் ஆகும். இதுவே பெருவின் அதிசயம் (Marvel of Peru) என்றும், **நான்கு மணித்தாவரம்** ( Four O’ Clock Plant), **நாலு மணிப்பூ** அல்லது **அஞ்சு மணிப்பூ** என்றும் அழைக்கப்படுகிறது.  

இதற்குத் தாவரவியலில் *மிராபிலிஸ் ஜலாபா* **Mirabilis Jalapa Linn** என்று பெயர். ‘மிராபிலிஜஸ்’ என்ற இலத்தீன் சொல்லுக்கு ‘அற்புதமான’ என்று பொருள். ‘ஜலாபா’ என்ற சிற்றின அடைமொழி (Specific Epith). இதன் வேர்க்கிழங்கிலிருந்து கிடைக்கும் பேதி மருந்தைக் குறிப்பதாகும். இது ஒரு பூவிதழ் வட்டமுடைய (Monochlamydae) இருவித்திலைக் குடும்பங்களில் ஒன்றான நிக்டாஜினெசியைச் (Nyctaginacae) சார்ந்தது, இதன் தாயகம் தென் அமெரிக்கா என்று கூறப்படுகின்றது.  

இந்தப் பூவில் பல வகை உண்டு. அவை பல்வேறு வண்ணங்களில் பூக்கும். இவற்றைப் பத்திராட்சைப் பூ என்றும் கூறுவர். இந்தத் தாவரத்தின் ஒரு சிறப்பு என்னவென்றால் ஒரே செடியில் பல வண்ண மலர்கள் பூக்கும்.  

இதன் மலர்கள் நறுமணம் மிகுந்தவை. ஒவ்வொரு பூவிலிருந்தும் ஒரு விதை உருவாகும். குருத்து உருண்டையாக மிளகு விதை போல் இருக்கும். இதன் இலைச்சாறு காயத்திற்குப் பயன்படுத்தப்படுகிறது. இதன் விதைகள் விஷமாகக் கருதப்படுகிறது.  

## சிறப்புப் பண்புகள்
இது நிமிர்ந்து வளரும் பலபருவக் குறுஞ்செடி அல்லது சிறு புதர்ச்செடியாகும். இது 60-90 செ.மீ உயரம் வரை வளரக் கூடியது. விரைவில் வளரும் தன்மை உடையது. இதற்கு நில அடிக்கிழங்கு (Tuber) உண்டு. கிழங்கு ஏறக்குறைய 10 செ.மீ. விட்டத்தையடையும். இதிலிருந்து புதுச்செடிகள் தோன்றும். இதன் கணுக்கள் (Nodes) பருத்திருக்கும். இலைகள் முட்டை (Ovate) அல்லது ஈட்டிவடிவிலும் (Lanceolate), கூரிய நுனி அல்லது நீள் கூரிய நுனியோடும் (Acute or Acuminate) இருக்கும். ஏறக்குறைய 12 செ.மீ. நீளமுடையவை. பூக்கள் கொத்துக்களாக, வெள்ளை, சிவப்பு, மஞ்சள் வண்ணங்களிலும், வரிகளுடனும், புள்ளிகளுடனும் அல்லது இவை இல்லாமலும் காணப்படும். இவை மாலையில் மலர்ந்து காலையில் மூடிக்கொள்ளும், அல்லி இதழ்கள் கிடையாது. இவற்றின் வண்ணமிகு அழகிய பகுதி புல்லி வட்டமாகும்.  

## பொருளாதாரச் சிறப்பு
இதன் வேர்க்கிழங்குகளுக்குப் பேதி உண்டாக்கும் தன்மை சிறிதளவு உண்டு. வேர்த்தூளுக்கு (Powder) குறிப்பிட்ட மணமும், உவர்ப்பு அல்லது கசப்புத் தன்மையும் உண்டு. இது உணர்ச்சியைக் குறைக்கக்கூடியது. உமிழ்நீரைச் சுரக்கச் செய்யும். இதன் ஈரமான தூள் தோலையும், மூக்கு சவ்வையும் (Mucous membrane) பாதிக்கும். சீன நாட்டில் இதன் இலை, தண்டுகளைப் பன்றிக் கறியுடன் சேர்த்துச் சமைத்துச் சாப்பிடுவார்கள். விதைகள் என்று கூறப்படுகின்ற கனிகள் மிளகுடன் கலப்படம் செய்வதற்குப் பயன்படுத்தப்படுகின்றன. கட்டிகளுக்கும் கொப்புளங்களுக்கும் இதன் இலைகள் பற்றாகப் (Poultice) பயன்படுத்தப்படுகின்றன. இதன் இலைச்சாறு காயம், புண், நமைச்சல் ஆகியவற்றைப் போக்குவதற்கு மருந்தாகப் பயன்படுகின்றது. இது அழகு தரும் செடியாகவும் வளர்க்கப்படுகின்றது. மரபியல் ஆராய்ச்சிகளில் பயன்படுகின்றது.
# எதிர்மின்னி இரட்டை

**எதிர்மின்னி இரட்டை** அல்லது **லுாயிசு இரட்டை** (Electron pair) என்பது வேதியியலில் ஒரே மூலக்கூறு ஆர்பிட்டாலைச் சேர்ந்த எதிரெதிர் சுழற்சி<nowiki/>களைக் கொண்ட இரண்டு எதிர்மின்னி<nowiki/>களைக் கொண்டுள்ள நிலையாகும்.  எதிர்மின்னி இரட்டை தொடர்பான கருத்துரு முதன் முதலில் 1916 ஆம் ஆண்டில் கில்பர்ட் என். லுாயிசு என்பவரால் அறிமுகப்படுத்தப்பட்டது.  
(இடது) மற்றும் முனைவுறு சகப்பிணைப்பு (வலது) ஆகியவற்றை விளக்கும் மூலக்கூறு ஆர்பிட்டால் வரைபடம். இரண்டு வகைகளிலும் ஒரு பிணைப்பானது எதிர்மின்னிகளின் இரட்டையாலேயே உருவாவது குறிப்பிடத்தக்கது.]]  

எதிர்மின்னிகள் பெர்மியான்களாக இருக்கும் காரணத்தால், பவுலி தவிர்ப்புத் தத்துவத்தின் படி எந்த இரு எதிர்மின்னிகளும் ஒரே விதமான நான்கு சக்திச் சொட்டெண்களையும் கொண்டிருக்க முடியாது என்பதால் இவை இரண்டும் ஒரே ஆர்பிட்டாலில் இருந்தாலும் எதிரெதிர் சுழற்சிகளைக் கொண்டிருக்கும். அதாவது இரு எதிர்மின்னிகளும் ஒரே வகையான ஆர்பிட்டால் சக்திச் சொட்டெண்ணையும், வெவ்வேறு சுழற்சி சக்திச் சொட்டெண்ணையும் கொண்டிருக்கும். இது ஒரு ஆர்பிட்டாலில் இருக்கும் அதிகபட்ச எதிர்மின்னிகளின் எண்ணிக்கையை இரண்டு என வரையறுக்கிறது.  

எதிரெதிர் சுழற்சி உள்ள எதிர்மின்னிகள் இணையாதல் ஆற்றல்ரீதியாகவும் விரும்பத்தகுந்ததாக உள்ளது. ஆகவே எதிர்மின்னிகள் இணையாதல் என்பது வேதியியலில் மிக முக்கியப் பங்கினை வகிக்கிறது. எதிர் மின்னிகள் இணையாதல் இரு அணுக்களுக்கிடையே ஒரு வேதிப்பிணைப்பு உருவாகக் காரணமாக உள்ளது அல்லது எதிர்மின்னிகளின் இரட்டை தனித்த எதிர்மின்னி இரட்டையாகவோ (lone pair) அல்லது இணைதிறன் எதிர்மின்னிகளாகவோ கூட இருக்கலாம். அணுவின் உட்பகுதியில் உள்ள ஆர்பிட்டால்களைக் கூட இந்த எதிர்மின்னிகளின் இரட்டை நிரப்பலாம்.  

எதிரெதிர் சுழற்சி உடைய எதிர்மின்னிகள் இணையாவதால், எதிர்மின்னிகளின் காந்தத் திருப்புத் திறன் காந்தவியல் பண்புகளில் இணையின் பங்களிப்பானது நீக்கப்பட்டு விடுகிறது. இதன் காரணமாக ஒரு இணையாகாத தனித்த எதிர்மின்னி அற்ற எதிர்மின்னிகளின் இரட்டையைக் கொண்டுள்ள அணு டயாகாந்தத்தன்மையை வெளிப்படுத்துகிறது.  

வேதியியலில் எதிர்மின்னியின் இரட்டை உருவாவதற்கான வலிமையான போக்கு காணப்பட்டாலும் தனித்த அல்லது இணையாகாத எதிர்மின்னிகள் உருவாவதற்கான சாத்தியக்கூறுகளும் உள்ளன.  

உலோகப் பிணைப்புகளைப் பொறுத்தவரை காந்தத் திருப்புத் திறன்களும் ஒரு குறிப்பிட்ட அளவிற்கு பிணைப்பு உருவாகக் காரணமாக இருக்கின்றன. ஆனால், பிணைப்பு என்பது மிகவும் ஒட்டுமொத்தமானதாக உள்ளது. எதிர்மின்னிகளின் இரட்டைகளைத் தனித்தனியாக பிரித்தறிய முடியாது. எனவே, எதிர்மின்னிகளை ஒட்டுமொத்தமாக எதிர்மின்னிகளின் பெருங்கடலாகக் கருதுவது நல்லதாக உள்ளது. இவற்றையெல்லாம் தவிர்த்தும் ஒரு மிகச் சிறப்பு வகையான எதிர்மின்னி இரட்டையானது மீக்கடத்துதிறன் சார்ந்து உருவாகிறது. அதாவது தாமிர இணைகள் உருவாதலின் போது இது நிகழ்கிறது.
# கூச் பெகர் மக்களவைத் தொகுதி


**கூச் பெகர் மக்களவைத் தொகுதி** (*Cooch Behar Lok Sabha constituency*) என்பது இந்தியாவின் 543 மக்களவைத் தொகுதிகளில் ஒன்றாகும். இந்த தொகுதி மேற்கு வங்கத்தில் உள்ள கூச் பெகரை மையமாகக் கொண்டுள்ளது. எண். 1 கூச் பெகர் மக்களவைத் தொகுதியின் ஏழு சட்டமன்றப் பகுதிகளும் கூச் பெகர் மாவட்டத்தில் உள்ளன. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.  

## சட்டப் பேரவைத்தொகுதிகள்
தொகுதிச் சீரமைப்பு ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 1 கூச் பெகர், பட்டியல் சாதிகளுக்கு ஒதுக்கப்பட்டது.  

கூச் பெகர் மாவட்டத்தின் மாதபங்கா உட்பிரிவின் கீழ் உள்ள பகுதி, மாதபங்கா மற்றும் சிதல்குச்சி சட்டமன்றத் தொகுதிகளை உருவாக்கிறது. அதே சமயம் தின்கட்டா உட்பிரிவின் கீழ் உள்ள பகுதி தின்கட்டா மற்றும் சீதை தொகுதிகளை உருவாக்கிறது. கூச் பெகார் சதார் உட்பிரிவின் கீழ் உள்ள பகுதி கூச் பெகர் வடக்கு, கூச் பெகர் தெற்கு மற்றும் நடாபரி தொகுதிகளை உருவாக்குகிறது. இருப்பினும் நடபாரி துபாங்கஞ்ச் உட்பிரிவில் இருந்தும் கிராம கிராம ஊராட்களைக் கொண்டுள்ளது.
# வி. கே. லட்சுமணன்



**வி. கே. லட்சுமணண்** (*V. K. Lakshmanan*)(1932 - 25 ஆகஸ்ட் 2012) என்பவர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். இவர் 1991ஆம் ஆண்டு கோயம்புத்தூர் கிழக்கு தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டு தமிழக சட்டமன்றத்திற்கு உறுப்பினராகத் தேர்ந்தெடுக்கப்பட்டார். மீண்டும் 1996 மற்றும் 2001 ஆம் ஆண்டுகளில் நடைபெற்ற தேர்தல்களில் தமிழ் மாநில காங்கிரசு வேட்பாளராகவும்  தமிழ்நாடு சட்டமன்றத்திற்கு தேர்ந்தெடுக்கப்பட்டார்.